Helge Ole Bergesen

Helge Ole Bergesen (1949–2015) var en norsk statsviter og politiker (H).

Bergesen var elev ved Stavanger katedralskole.Stavanger Aftenblad: "19 preseterister og 44 stryk i Rogaland", 17. juni 1968 s.6.
Han gikk Forsvarets russiskkurs, og var utdannet mag.art. i statsvitenskap og cand.mag. med statsvitenskap, russisk og historie. Han var universitetslektor ved Institut for samfundsfag ved Odense Universitet 1978–1979, forsker ved Fridtjof Nansens Institutt 1980–2001 (fra 1999 seniorforsker med professorkompetanse), foreleser i statsvitenskap ved Universitetet i Oslo 1983–1984, redaktør av årboken Green Globe Yearbook 1992–1997 og foreleser ved Handelshøyskolen BI 1993–1996. Fra 2006 var han forskningsdirektør ved Universitetet i Stavanger. Bergesen arbeidet mye med internasjonale energiforhold, nord/sør-konflikter og miljøvern.

Bergesen var formann i Stavanger Unge Høyre 1966–1967, 2. viseformann i Unge Høyre på landsplan 1969–1971 og 1. viseformann 1971–1973. Han var medlem av Stavanger bystyre 1995–2007, leder i Stavanger Høyre 1997–2000, medlem av Høyres sentralstyre 1970–1973 og 2000–2002 samt statssekretær i Utdannings- og forskningsdepartementet i Kjell Magne Bondeviks andre regjering 2001–2005.

Han døde etter flere års kreftsykdom.

Helge Ole Bergesen var sønnesønn av skipsreder Ole Bergesen (1891–1955) og sønn til jurist Ole Bergesen (1916–1965).

 Referanser 

 Eksterne lenker 

  Han drev også sin egen blogg, den kan finnes her .

Kategori:Statssekretærer fra Høyre
Kategori:Personer tilknyttet Fridtjof Nansens Institutt
Kategori:Lokalpolitikere i Stavanger
Kategori:Høyre-politikere i Rogaland
Kategori:Unge Høyres ledelse
Kategori:Norske statsvitere
Kategori:Personer fra Stavanger kommune